iraklixyz/georgian-wikipedia-cleaned huggingface dataset:
ოტონ ჟუპანჩიჩი

ოტონ ჟუპანჩიჩი (; დ. 23 იანვარი, 1878, სოფ. ვინიცა – გ. 11 ივნისი, 1949, ლუბლიანა) — სლოვენი პოეტი. სლოვენიის ხელოვნებისა და მეცნიერებათა აკადემიის წევრი (1938). ლიტერატურული მოღვაწეობა დაიწყო როგორც „სლოვენიის მოდერნის“ (ახალგაზრდა ლიტერატორთა დაჯგუფება, რომელიც ლიტერატურასა და პოლიტიკაში ჩამორჩენილობის წინააღმდეგ ილაშქრებდა) ერთ-ერთმა წარმომადგენელმა. თავის პოეზიაში ასახა სლოვაკი ხალხის ეროვნული და სოციალური ტრაგედია. ჟუპანჩიჩს ეკუთვნის კრებულები: „თრობის ფიალა“ (1899), „საუბარი საკუთარ თავთან“ (1908), „გველის სურო თოვლქვეშ“ (1945) და სხვა. იყო დრამატურგიც, მთარგმნელიც და პუბლიცისტიც.
ნუუკი

ნუუკი (, გოტჰობი, გრენ. ) — ქალაქი, გრენლანდიაში, გრენლანდიის თვითმმართველი ტერიტორიის დედაქალაქი (დანიის სამეფოს შემადგენლობაში) და ნუუკის კომუნის ადმინისტრაციული ცენტრი. 1979 წლამდე ოფიციალურად გამოიყენებოდა სახელწოდება გოტჰობი.

ქალაქი მდებარეობს გრენლანდიის სამხრეთ-დასავლეთ ტერიტორიაზე კეთილი იმედის ფიორდთან . პოლარული წრის სამხრეთით 240 კილომეტრზე.

დაძმობილებული ქალაქები
ოშავა

ოშავა — ინგლისურენოვანი ქალაქი კანადაში. მდებარეობს ონტარიოს შტატში, მიეკუთვნება დურჰამის მუნიციპალიტეტს. 2006 წლის აღწერის შედეგად აქ მცხოვრებთა რაოდენობა შეადგენს 141 590 ადამიანს, ქალაქს 14-ე ადგილი უკავია მოსახლეობის მიხედვით კანადაში, ოშავას აგლომერაციაში ცხოვრობს 330 594 ადამიანი. ქალაქში მცხოვრებთა საშუალო სიმჭიდროვე კმ²-ზე შეადგენს 972,1 ადამიანს. ოშავას ფართობი შეადგენს 145,65 კმ²-ს. ქალაქიდან 60 კილომეტრში მდებარეობს კანადის ქალაქი ტორონტო, ხოლო რამდენიმე კილომეტრში არის კანადა აშშ-ს ოფიციალური საზღვარი. ქალაქი მოქცეულია დიდი ტორონტოს ფარგლებში. ოშავას დიდი ეკონომიკური ფუნქციუები აკისრია, აქ იწარმოება მრავალი საქონელი, საზღვაო გზებით უკავშირდება აშშ-ისა და კანადის ქალაქებს.

ქალაქი დაარსდა 1850 წელს. გაშენებულია ეირის ტბის ნაპირზე.
ლიბერია-საქართველოს ურთიერთობები

ლიბერია-საქართველოს ურთიერთობები — წარმოადგენს ურთიერთობებს ლიბერიასა და საქართველოს შორის. ლიბერიამ და საქართველომ დიპლომატიური კავშირი დაამყარეს 2010 წლის 4 მარტს, დიპლომატიური ურთიერთობების დამყარების ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა მარჯონ კამარამ და ალექსანდრე ლომაიამ.
ავსტრალია-საქართველოს ურთიერთობები

ავსტრალია-საქართველოს ურთიერთობები — წარმოადგენს ურთიერთობებს ავსტრალიასა და საქართველოს შორის. ავსტრალიამ და საქართველომ დიპლომატიური კავშირი დაამყარეს 1992 წლის 16 ივლისს.

საქართველოს საგანგებო და სრულუფლებიანი ელჩები ავსტრალიაში
გიორგი დოლიძე — 2017–დღემდე
ვლადიმერ კონსტანტინიდი — 02/01/2012–2017 (რეზიდენციით ქ. კანბერა)

ავსტრალიის საგანგებო და სრულუფლებიანი ელჩები საქართველოში
რუთ ლორეინ პიარსი (1998, რეზიდენციით ქ. მოსკოვში)
ლესლი ადრიან როვე (2002, რეზიდენციით ქ. მოსკოვში)
რობერტ ჯეიმზ ტაისონი (2005, რეზიდენციით ქ. მოსკოვში)
პიტერ დოილი (2008 წლის წლის 22 დეკემბრიდან 2011 წლის 2 მარტამდე, რეზიდენციით ქ. ანკარაში)
იან ბიგზი (2011 წლის 2 მარტიდან 2014 წლის იანვრამდე, რეზიდენციით ქ. ანკარაში)
ჯეიმზ მარტინ ლარსენი (2014 წლის 14 თებერვლიდან, რეზიდენციით ქ. ანკარაში)

თანამშრომლობის ძირითადი სფეროები
ავსტრალია წარმოადგენს საქართველოს მნიშვნელოვან პარტნიორ სახელმწიფოს როგორც წყნარი ოკეანეთის რეგიონში, ისე გლობალური მასშტაბით. უკანასკნელ პერიოდში აქტიურად ვითარდება ორმხრივი ურთიერთობები საქართველოსა და ავსტრალიას შორის პოლიტიკის, ეკონომიკის, სოფლის მეურნეობის, ტურიზმის, განათლების და სხვა სფეროებში, რასაც მნიშვნელოვნად შეუწყო ხელი 2011 წელს საქართველოს საელჩოს გახსნამ კანბერაში.
ავღანეთ-საქართველოს ურთიერთობები

ავღანეთ-საქართველოს ურთიერთობები — წარმოადგენს ურთიერთობებს ავღანეთსა და საქართველოს შორის. ავღანეთმა და საქართველომ დიპლომატიური კავშირი დაამყარეს 1994 წლის 12 ივლისს.

საქართველოს ელჩები ავღანეთში
საქართველოს ელჩების რეზიდენცია მდებარეობს აშხაბადში.

პეტრე ჩხეიძე (11.06.2002 - 20.07.2004).
ალექსი პეტრიაშვილი (15.10.2004 - 01.02.09),
იოსებ ჩახვაშვილი (01.04.09 - დღემდე)

ავღანეთის ელჩები საქართველოში
ავღანეთის ელჩების რეზიდენცია მდებარეობს მოსკოვში.

აჰმად ზია მასუდი (23.07.2004).
ზალმაი აზიზი (24.04.2008-დღემდე)
ევა რივასი

ევა რივასი (, დ. 13 ივლისი 1987, დონის როსტოვი, სსრკ) — სომეხი მომღერალი. 2010 წლის ევროვიზიაზე სომხეთი წარადგინა. მისი ნამდვილი სახელი და გვარია: ვალერია რეშეტნიკოვა-ცატურიანი.

ევა რივასი ვალერიას წარმომავლობით ბერძენ დიდ ბებიას ერქვა, ამიტომ ვალერიამაც ეს სახელი შეარჩია ფსევდონიმად.

სიმღერები
თამამ აშხარ
ლანჯარ მარჯან
ჰაირენიკ
ჰაიასტან
ბრუნეი-საქართველოს ურთიერთობები

ბრუნეი-საქართველოს ურთიერთობები — წარმოადგენს ურთიერთობებს ბრუნეისა და საქართველოს შორის. ბრუნეიმ და საქართველომ დიპლომატიური კავშირი დაამყარეს 2010 წლის 1 მარტს. დიპლომატიური ურთიერთობების დამყარების შესახებ ერთობლივ კომუნიკეზე ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში. ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა ლატიფ ტუახმა და ალექსანდრე ლომაიამ.

ერთობლივი კომუნიკეს თანახმად, საქართველო და ბრუნეი ორმხრივ ურთიერთობებს განავითარებენ ტერიტორიული მთლიანობის, საზღვრების ურღვეობისა და სუვერენული თანასწორობის პრინციპების შესაბამისად.
საქართველო-სენტ-ლუსიას ურთიერთობები

სენტ-ლუსიამ და საქართველომ დიპლომატიური ურთიერთობა დაამყარეს 2010 წლის 25 თებერვალს. დიპლომატიური ურთიერთობების დამყარების შესახებ ერთობლივ კომუნიკეზე ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.

ერთობლივი კომუნიკეს თანახმად, საქართველო და სენტ-ლუსია ორმხრივ ურთიერთობებს განავითარებენ საერთაშორისო სამართლის ფუძემდებლური ნორმების - ტერიტორიული მთლიანობის, საზღვრების ურღვეობის, ერთმანეთის შიდა საქმეებში ჩაურევლობისა, და სუვერენული თანასწორობის პრინციპების შესაბამისად. დიპლომატიური ურთიერთობების დამყარების ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა დონატუს კიტ ეიმიმ და ალექსანდრე ლომაიამ.
მარშალის კუნძულები-საქართველოს ურთიერთობები

მარშალის კუნძულები-საქართველოს ურთიერთობები — წარმოადგენს ურთიერთობებს მარშალის კუნძულებსა და საქართველოს შორის. მარშალის კუნძულებმა და საქართველომ დიპლომატიური ურთიერთობა დაამყარეს 2010 წლის 22 თებერვალს. დიპლომატიური ურთიერთობების დამყარების შესახებ ერთობლივ კომუნიკეზე ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.

ერთობლივი კომუნიკეს თანახმად, საქართველო და მარშალის კუნძულები ორმხრივ ურთიერთობებს განავითარებენ საერთაშორისო სამართლის ფუძემდებლური ნორმების - ტერიტორიული მთლიანობის, საზღვრების ურღვეობის, ერთმანეთის შიდა საქმეებში ჩაურევლობისა და სუვერენული თანასწორობის პრინციპების შესაბამისად.

დიპლომატიური ურთიერთობების დამყარების ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა ფილიპ მიულერმა და ალექსანდრე ლომაიამ.
კაბო-ვერდე-საქართველოს ურთიერთობები

კაბო-ვერდე-საქართველოს ურთიერთობები — წარმოადგენს ურთიერთობებს კაბო-ვერდესა და საქართველოს შორის. კაბო-ვერდემ და საქართველომ დიპლომატიური ურთიერთობა დაამყარეს 2010 წლის 22 იანვარს. დიპლომატიური ურთიერთობების დამყარების შესახებ ერთობლივ ოქმზე ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.

ოქმის თანახმად, საქართველოს და კაბო ვერდეს რესპუბლიკა შორის მეგობრობა და თანამშრომლობა განვითარდება საერთაშორისო სამართლის ფუძემდებლური ნორმების - ტერიტორიული მთლიანობის პატივისცემის, სახელმწიფო საზღვრების ურღვეობისა და ერთმანეთის შიდა საქმეებში ჩაურევლობისა და მშვიდობიანი თანაარსებობის პრინციპების შესაბამისად.

დიპლომატიური ურთიერთობების დამყარების ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა ანტონიო პედრო მონტეირო ლიმამ და ალექსანდრე ლომაიამ.
დომინიკელთა რესპუბლიკა-საქართველოს ურთიერთობები

დომინიკელთა რესპუბლიკა-საქართველოს ურთიერთობები — წარმოადგენს ურთიერთობებს დომინიკელთა რესპუბლიკასა და საქართველოს შორის. დომინიკელთა რესპუბლიკამ და საქართველომ დიპლომატიური ურთიერთობა დაამყარეს 2010 წლის 22 იანვარს. დიპლომატიური ურთიერთობების დამყარების შესახებ ერთობლივ კომუნიკეზე ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.

ერთობლივი კომუნიკეს თანახმად, საქართველო და სენტ-ლუსია ორმხრივ ურთიერთობებს განავითარებენ საერთაშორისო სამართლის ფუძემდებლური ნორმების - ტერიტორიული მთლიანობის, საზღვრების ურღვეობის, ერთმანეთის შიდა საქმეებში ჩაურევლობისა, და სუვერენული თანასწორობის პრინციპების შესაბამისად.

დიპლომატიური ურთიერთობების დამყარების ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა ფედერიკო ალბერტო კუელო კამილომ და ალექსანდრე ლომაიამ.
პერუ-საქართველოს ურთიერთობები

პერუ-საქართველოს ურთიერთობები — წარმოადგენს ურთიერთობებს პერუსა და საქართველოს შორის. პერუმ და საქართველომ დიპლომატიური ურთიერთობა დაამყარეს 2010 წლის 14 იანვარს. „საქართველოსა და პერუს რესპუბლიკას შორის დიპლომატიური ურთიერთობების დამყარების შესახებ ოქმზე“ ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.

ერთობლივი კომუნიკეს თანახმად, საქართველო და პერუ ორმხრივ ურთიერთობებს განავითარებენ საერთაშორისო სამართლის ფუძემდებლური ნორმების — ტერიტორიული მთლიანობის, საზღვრების ურღვეობის, ერთმანეთის შიდა საქმეებში ჩაურევლობისა და სუვერენული თანასწორობის პრინციპების შესაბამისად.
ბოტსვანა-საქართველოს ურთიერთობები

ბოტსვანა-საქართველოს ურთიერთობები — წარმოადგენს ურთიერთობებს ბოტსვანასა და საქართველოს შორის. ბოტსვანამ და საქართველომ დიპლომატიური ურთიერთობა დაამყარეს 2010 წლის 15 იანვარს. „საქართველოსა და ბოტსვანას რესპუბლიკას შორის დიპლომატიური ურთიერთობების დამყარების შესახებ ერთობლივი კომუნიკეს“ ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.

ერთობლივი კომუნიკეს თანახმად, საქართველო და ბოტსვანა ორმხრივ ურთიერთობებს განავითარებენ საერთაშორისო სამართლის ფუძემდებლური ნორმების - ტერიტორიული მთლიანობის, საზღვრების ურღვეობის, ერთმანეთის შიდა საქმეებში ჩაურევლობისა, და სუვერენული თანასწორობის პრინციპების შესაბამისად.
ვალპარაისო

ვალპარაისო — ქალაქი და საზღვაო პორტი ჩილეში, ვალპარაისოს რეგიონის ადმინისტრაციული ცენტრი. დიდი ვალპარაისოს საქალაქო აგლომერაციის ცენტრი. ქალაქი მდებარეობს დედაქალაქ სანტიაგოდან ჩრდილოეთით 104 კილომეტრზე.

ვალპარაისო ჩილეს კულტურის უმნიშვნელოვანესი ცენტრია. ქალაქის ისტორიული ნაგებობები შეტანილია იუნესკოს მსოფლიო მემკვიდრეობის ძეგლების სიაში.
ნიკარაგუა-საქართველოს ურთიერთობები

ნიკარაგუა-საქართველოს ურთიერთობები — წარმოადგენს ურთიერთობებს ნიკარაგუასა და საქართველოს შორის. ნიკარაგუამ და საქართველომ დიპლომატიური ურთიერთობა დაამყარეს 1994 წლის 19 სექტემბერს.

დიპლომატიური ურთიერთობი შეწყდა 2008 წლის 29 ნოემბერს, მას შემდეგ, რაც ნიკარაგუამ აღიარა დე-ფაქტო აფხაზეთისა და ე. წ. სამხრეთ ოსეთის დამოუკიდებლობა.
სიუელი (ჩილე)

სიუელი — დაუსახლებელი მეშახტეთა ქალაქი ჩილეში, ო'ჰიგინსის რეგიონის კაჩაპოალის პროვინციის მაჩალის კომუნაში. მდებარეობს ანდებში ზღვის დონიდან 2000–2500 მეტრ სიმაღლეზე, დედაქალაქ სანტიაგოდან სამხრეთით 85 კილომეტრზე. აშენებულია მთის ფერდობზე. ქალაქის მთავარ ქუჩას წარმოადგენს კიბე, რომელიც მიუყვება მთის ფერდობს.

ქალაქი დაარსდა 1904 წელს სპილენძის მოპოვებისათვის და სახელი უწოდეს სამშენებლო კომპანიის პირველი პრეზიდენტის ბარტონ სიუელის პატივსაცემად. 1918 წელს მისი მოსახლეობა 14 000 შეადგენდა, მაგრამ 1977 წლის შემდეგ, როდესაც კომპანიამ დაიწყო მეშახტეთა ოჯახების გადასახლება, ქალაქი გახდა დაუსახლებელი.

1998 წელს ჩილეს მთავრობამ ქალაქი გამოაცხადა ეროვნულ ძეგლად, ხოლო 2006 წელს შეიტანეს იუნესკოს მსოფლიო მემკვიდრეობის ძეგლების სიაში.
ალისფერი ღორი

}, იაპონიის ფარგლებს გარეთ ცნობილი როგორც პორკო როსო — რეჟისორ ჰაიაო მიაძაკის სრულმეტრაჟიანი ანიმე, რომელიც იაპონიაში გამოვიდა 1992 წელს. სიუჟეტის მთავარი გმირია იტალიელი, პირველი მსოფლიო ომის ვეტერანი, მფრინავი. იგი თავისუფლად მოძრაობს ადრიატიკის ზღვის მიდამოებში, ებრძვის ავიამეკობრეებს და ა.შ. ერთ დროს იგი დაწყევლილი იქნა და ამიტომ ატარებს ღორის სახეს. იტალიურ ენაზე „პორკო როსო“ აღნიშნავს „ალისფერ ღორს“,

ანიმაციური ეპიზოდები ნაწილობრივ ეფუძნება მიაძაკის მანგას „მფრინავი ხომალდის ხანა“.
კოლონია-დელ-საკრამენტო

კოლონია-დელ-საკრამენტო — ქალაქი და პორტი სამხრეთ ურუგვაიში, ლა-პლატის ყურის ნაპირზე. კოლონიის დეპარტამენტის ადმინისტრაციული ცენტრი. ქალაქი წარმოადგენს თავისუფალ ეკონომიკურ ზონას.

კოლონია-დელ-საკრამენტო ცნობილია თავისი ისტორიული რაიონით, რომელიც 1995 წლიდან შეტანილია იუნესკოს მსოფლიო მემკვიდრეობის ძეგლების სიაში.
მატთეუს დანიელ პეპელმანი

მატთეუს დანიელ პეპელმანი (; დ. 3 მაისი, 1662, ჰერფორდი – გ. 17 იანვარი, 1736, დრეზდენი), გერმანელი არქიტექტორი. 1710 წელს ინახულა რომი და ნეაპოლი, 1715 წელს – პარიზი. პეპელმანის მთავარი ნამუშევარია ცვინგერის ანსამბლი დრეზდენში (1711-22). ანსამბლში შედის საზეიმო დანიშნულების კვადრატული მოედანი, თაღოვანი გალერეა-ტრიბუნები და პავილიონ-ლოჟები. ნაგებობის საერთო კლასიცისტური ხასიათი შეხამებულია მოცულობათა და სკულპტურული დეკორის ბაროკოულ დინამიკასთან. დეკორში შეტანილია როკოკოს ელემენტებიც. პეპელმანი არის გერმანიაში ამ სტილის ერთ-ერთი ფუძემდებელი.
უინძორი (ონტარიო)

უინძორი — ქალაქი კანადაში, ონტარიოს შტატში. 2006 წლის აღწერით აქ მცხოვრებთა რაოდენობა შეადგენს 216,473 ადამიანს, უინძორის აგლომერაციაში ცხოვრობს 323,342 ადამიანი. ქალაქში მცხოვრებთა საშუალო სიმჭიდროვე 1 კმ²-ზე შეადგენს 779.8 ადამიანს. უინძორის ფართობი შეადგენს 120.6 კმ²-ს. მოსახლეობის უმრავლესობას შეადგენენ კანადელები და ფრანგები. ქალაქი გაშენებულია მდინარე დეტროიტის ნაპირზე, მდინარის მეორე მხარეს მდებარეობს აშშ. უინძორიდან რამდენიმე კილომეტრში მდებარეობს აშშ-ს ქალაქი დეტროიტი. დასახლებული პუნქტი საზღვაო გზებით უკავშირდება აშშ-ს და კანადის ქალაქებს.

უინძორი დაარსდა 1749 წელს, მაგრამ მას ქალაქის სტატუსი 1892 წელს მიენიჭა.

დაძმობილებული ქალაქები
ჩანჩუნი, ჩინეთი (1992)
კოვენტრი, დიდი ბრიტანეთი (1963)
ფუჯისავა, იაპონია (1987)
გრანბი, კანადა (1956)
კორნვალი, კანადა, (1972)
კუნსანი, სამხრეთი კორეა (2005)
ლუბლინი, პოლონეთი (2000)
მანჰაიმი, გერმანია (1980)
ლას-უელტასი, სალვადორი (1987)
ოჰრიდი, ჩრდილოეთი მაკედონია
სენ-ეტიენი, საფრანგეთი (1963)
სალტილო, მექსიკა
უდინე, იტალია (1975)

კლიმატი
პიტონის დაცული ტერიტორია

პიტონის დაცული ტერიტორია — დაცული ტერიტორია კუნძულ სენტ-ლუსიაზე. მოიცავს ორ ვულკანურ კონუსს:გრო-პიტონი (სიმაღლე 798 მ.) და პტი-პიტონი (734 მ.). კონუსები პრაქტიკულად კუნძულის ყველა წერტილიდან მოჩანს და წარმოადგენს სენტ-ლუსიას სიმბოლოს. დაცული ტერიტორია შედის იუნესკოს მსოფლიო მემკვიდრეობის ძეგლების სიაში.

კონუსისებრი მთები მდებარეობს ქალაქ სუფრიერთან ახლოს, კუნძულის სამხრეთ დასავლეთ ნაწილში. ტერიტორიის ფართობია 2909 ჰა.

გალერეა
განხეთქილების ვაშლი

განხეთქილების ვაშლი — მითური ოქროს ვაშლი ზედწარწერით „უმშვენიერესს“. განხეთქილების ქალღმერთმა ერიდამ შეაგდო პელევსისა და თეტიდას ქორწილში, განრისხებულმა იმით, რომ თვითონ არ დაპატიჟეს. ქორწილში იმყოფებოდნენ ქალღმერთნი: ჰერა, ათენა, აფროდიტე. მათ შორის ერთ-ერთს უნდა რგებოდა ოქროს ვაშლი. დავის გადასაწყვეტად ტროის მეფისწულს პარისს (ალექსანდროსს) მიმართეს. აფროდიტემ მსაჯული დაიმარტოვა და აღუთქვა: ულამაზეს ქალს შეგრთავ თუ ვაშლს მე მარგებო, რითაც დაისაკუთრა კიდეც ვაშლი და უმშვენიერესის ტიტულიც. სამაგიეროდ პარისს დაეხმარა მენელაოსის მეუღლე მშვენიერი ელენე ტროაში წაეყვანა, რაც დიდი განხეთქილების მიზეზი გახდა. ამას მოჰყვა ტროის ომი, რაც 10 წლის შემდეგ ქალაქის დანგრევით დასრულდა.

გადატანით — დავის, უთანხმოების მიზეზი, ომის საბაბი.
ბრიმსტოუნ-ჰილ-ფორტრესი

ბრიმსტოუნ-ჰილ-ფორტრესი — ეროვნული პარკი კუნძულ სენტ-კიტსზე (სენტ-კიტსი და ნევისი). მდებარეობს ქვეყნის დედაქალაქ ბასტერიდან ჩრდილო-დასავლეთით 13 კილომეტრზე. პარკში მდებარე ციხესიმაგრე აშენებულია ბრიტანელი სამხედრო ინჟინერების პროექტით და აფრიკელი მონების ძალით. იგი ერთ-ერთი კარგად შემონახული ძეგლია სამხრეთ ამერიკაში. აღნიშნულ ციხესიმაგრეს თავის დროზე „ვესტ-ინდოეთის გიბრალტარს“ უწოდებდნენ. დღესდღეობით ციხესიმაგრის შიგნით კოლონიალიზმის მუზეუმია განთავსებული. 1999 წელს შეიტანეს იუნესკოს მსოფლიო მემკვიდრეობის ძეგლების სიაში.
ლა-სანტისიმა-ტრინიდად-დე-პარანა

ლა-სანტისიმა-ტრინიდად-დე-პარანა — ისტორიული ძეგლი, იეზუიტების ბერმონაზონთა ორდენის მისიის ცენტრი პარაგვაიში. 1993 წელს მეორე მისიონერულ ცენტრ ხესუს-დე-ტავარანგესთან ერთად შეიტანეს იუნესკოს მსოფლიო მემკვიდრეობის ძეგლების სიაში. ეს მისია იყო საუკუნეში ერთ-ერთი უმთავრესი სამხრეთ ამერიკაში. ლა-სანტისიმა-ტრინიდად-დე-პარანა დაარსდა 1706 წელს. 1768 წელს, ლათინური ამერიკიდან იაზუიტების გაძევების შემდეგ მისიის მნიშვნელობა დაეცა.
ხესუს-დე-ტავარანგე

ხესუს-დე-ტავარანგე — ისტორიული ძეგლი, იეზუიტების ბერმონაზონთა ორდენის მისიის ცენტრი პარაგვაიში. 1993 წელს მეორე მისიონერულ ცენტრ ლა-სანტისიმა-ტრინიდად-დე-პარანასთან ერთად შეიტანეს იუნესკოს მსოფლიო მემკვიდრეობის ძეგლების სიაში. მისია დაარსდა 1678 წელს. 1768 წელს, ლათინური ამერიკიდან იაზუიტების გაძევების შემდეგ მისიის მნიშვნელობა დაეცა.
თბილისის გეგმა (ვახუშტისა)

თბილისის ვახუშტისეული გეგმა — ვახუშტი ბატონიშვილის მიერ შედგენილი ქალაქ თბილისის გეგმა. ეს გეგმა მოთავსებულია ვახუშტის 1735 წლის ატლასში ჩანართის სახით ქართლის რუკის ტაბულაზე.

ისტორია
თბილისის გეგმათა შორის ვახუშტისეული გეგმა ქრონოლოგიურად პირველია. იგი ასახავს თბილისის მდგომარეობას „ოსმალობის“ წინ, ე.ი. მაქსიმალურ საზღვრებში, რომელსაც მიაღწია დედაქალაქმა საუკუნის დასაწყისში. გეგმა დაცულია თბილისში, ხელნაწერთა ეროვნული ცენტრში (ფონდი , № 2079). გეგმას ერთვის ვახუშტის მიერ შედგენილი ექსპლიკაცია (განმარტება), რომელიც ცხრა სვეტშია მოქცეული და შეიცავს 65 აღნიშვნას არაბული ციფრებით და 16 ნომერს ქართული ასორიცხვებით. მოცემულია აგრეთვე პირობითი ნიშნების განმარტება. გეგმაზე ასევე დატანილია გზებისა და ტბის აღმნიშვნელი 10 წარწერა. ერთადერთი ობიექტი, რომელიც ავტორს უნომროდ დარჩენია, არის განჯისკარი. მის ადგილას გეგმაზე დასმულია წრე, ციფრის ჩასმა კი ვახუშტის გამორჩენია. განჯისკარი გამორჩენილია ექსპლიკაციებშიც. ვახუშტის გეგმაზე საერთოდ არაა დატანილი აბანოს კარი, რომელიც კალას სეიდაბადთან აკავშირებდა.

ვახუშტის გეგმას ქრონოლოგიურად მოსდევს პიშჩევიჩის 1785 წლის გეგმა, რომელიც უკვე ოსმალობა-ყიზილბაშობის პერიოდის დასრულების შემდეგ ხელახლა აღდგენილი ქალაქს გამოხატავს.

გეგმა
ვახუშტისეული ექსპლიკაცია
მეფის სასახლე
დედოფლის სასახლე
კარის საყდარი
მეფის მოედანი
ბატონიშვილის სასახლე
ანჩისხატი
ამილახვრის სახლი
ბატონიშვილის სახლი
ლუარსაბისა
მუხრან ბატონისა
სიონი
თბილელის ქარვასლა
მელიქის ქარვასლა
მეფის ფუნდუკი
ციხის მოედანი
ნიკოლოზის საყდარი
ციხის საყდარი
მაღალი ციხე
სტამბოლის გოდოლი
შაჰის ტახტი
კოჯრის კარი
დიღმის კარი
მეიდნის კარი ხიდით
ქვემო კარი ხიდით
ვანქი
სასაფლაო სომეხთა
მეიდნის სასახლე
მეიდანი ანუ ასპარეზი
ყაიბულას ბაღი
საბაზიერო მეფისა
სასაფლაო თათრისა
ციციშვილის სახლი
ქაშვეთი
კალოუბანი
არაგვის ერისთავის სახლი
სომხის საყდარი
ბეჟანის ქარვასლა
მამასახლისის ბაღი
დედოფლის ბაღი
მეფის დიდი ბაღი
ამარათი
თბილელის ბაღი
სალალაკის წყალი
იშუტრუქი
მთაწმინდა
ტფილისის ხიდი ციხიდამ
ტფილისის ბაღი სეიდაბადისა
ხალანგარი
მთაბორი
თათართა საფლავი
ციხის ბაღი
ოქუანთ ხიდი
წავკისის წყალი
კრწანისის ბაღი
მეტეხი ციხით
ავლაბარი, ისანი
სომხის საყდარი
ბერძნის საყდარი
მელიქის საყდარი
ბებუთას ბაღი
სომხის საყდარი
ჩუღურეთი
კვირაცხოველი
ახალსოფელი
ახალი ბაღი მეიდნისა

ა. კალა ანუ ტფილისი

ბ. მამასახლისის საყდარი

გ. სომხის საყდარი

დ. ლათინთ საყდარი

ე. ბეჟანას ბაღი

ვ. მოღნისი

ზ. კლდის უბნის საყდარი

ც. ციხე დაბალი

თ. მაღალი ციხე

ი. სეიდაბადი ანუ ტბილისი

ია. ხიდი ავლაბრისა

იბ. გარეთუბანი

იგ. ავლაბრის კარი

იდ. მდინარე მტკვარი

... გზა

 ღელე

იე. თხრილი

გორა

ივ. ფრანგის საფლავი
რეჯაინა

რეჯაინა — ქალაქი კანადაში. ქალაქი მდებარეობს სასკაჩევანის შტატში. რეჯაინის შტატის ადმინისტრაციული ცენტრი. 2006 წლის აღწერის შედეგად ქალაქში ცხოვრობს 179,246 კაცი. ქალაქს 24-ე ადგილი უკავია მოსახლეობის მიხედვით კანადაში, რეჯაინის აგლომერაციაში ცხოვრობს 206,700 ადამიანი. სიმჭიდროვე - 57.2 კაცი/კმ²-ზე. რეჯაინის ფართობია 118.87 კმ². მოსახლეობის უმრავლესობას შეადგენენ კანადელები, გარდა კანადელების აქ ცხოვრობენ ასევე ადგილობრივი აბორიგენები და ჩინელები. მოქმედებს რეჯაინის უნივერსიტეტი. ქალაქის მერია პეტ ფიაკო.

ისტორია
რეჯაინა დაარსდა საუკუნის მიწურულს, 1882 წელს, ინგლისის დედოფალ ვიქტორიას ბრძანებით.

დაძმობილებული ქალაქები
ძინანი, ჩინეთი
ფუჯიოკა, იაპონია
ულსანი, სამხრეთი კორეა

კლიმატი
ფარშავანგთვალა ატლასი

ფარშავანგთვალა ატლასი — პეპელა ფარშავანგთვალასებრთა ოჯახისა. მსოფლიოს ყველაზე დიდი ზომის პეპელა; ფრთების შლილი 25 სმ აღწევს; დედალი უფრო დიდია, ვიდრე მამალი. დედლის უდიდესი ეგზემპლარი, რომლის ფრთების შლილი 262 მმ-ს შეადგენდა, აღმოჩენილია კუნძულ იავაზე.

ფარშავანგთვალა ატლასი გავრცელებულია ტროპიკებსა და სამხრეთ-აღმოსავლეთი აზიის ტყეებში (სამხრეთი ჩინეთიდან და ტაილანდიდან ინდონეზიამდე, ბორნეომდე და იავამდე.)
დედალი იზიდავს მამალს სეკრეტირებადი ფერომონების მეშვეობით, რომლებიც მუცლის ქვევითაა განლაგებული. მამალი დედალს ეძებს ფერომონების სუნის მიხედვით
და ტოვებს კვერცხებს მცენარის ქვედა ნაწილში. საინკუბაციო პერიოდი გრძელდება 8-დან 14 დღემდე.
კლარა ცეტკინი

კლარა ცეტკინი ( დ. 5 ივლისი, 1857, ვიდერაუ, გერმანია, — გ. 20 ივნისი, 1933, არხანგელსკოე, მოსკოვის სიახლოვეს, სსრკ) — გერმანელი პოლიტიკური მოღვაწე. გერმანიისა და საერთაშორისო კომუნისტური მოძრაობის მონაწილე. გერმანიის კომუნისტური პარტიის ერთ-ერთი დამაარსებელი, ქალთა უფლებების აქტივისტი.

ცეტკინმა მნიშვნელოვანი როლი ითამაშა მეორე ინტერნაციონალის დაარსებაში და იყო მისი ყველა კონგრესის მონაწილე. 1881 წელს შევიდა გერმანიის სოციალ-დემოკრატიის რიგებში. ემიგრაციაში ყოფნისას მონაწილეობდა საფრანგეთის, ავსტრიისა და იტალიის სოციალისტურ მოძრაობაში. 1890 წელს ემიგრაციიდან დაბრუნების შემდეგ, სათავეში ჩაუდგა გერმანიის სოციალ-დემოკრატიულ ქალთა მოძრაობას. როზა ლუქსემბურგთან, კარლ ლიბკნეხტთან და ფრანც მერინგთან ერთად ებრძოდა რევიზიონიზმს. ცეტკინის ინიციატივით 1907 წელს მოიწვიეს საერთაშორისო ქალთა კონფერენცია. ცეტკინი აირჩიეს საერთაშორისო ქალთა სამდივნოს მდივნად. 1910 წელს, კოპენჰაგენში სოციალისტ ქალთა საერთაშორისო კონფერენციაზე ცეტკინის წინადადებით მიიღეს გადაწყვეტილება ქალთა საერთაშორისო დღის — 8 მარტის დაწესების შესახებ.
საფრანგეთის მეორე რესპუბლიკა

საფრანგეთის მეორე რესპუბლიკა — რესპუბლიკური მთავრობის აღმნიშვნელი ტერმინი, რომელიც არსებობდა საფრანგეთში 1848 წლის 4 ნოემბრიდან 1852 წლის 2 დეკემბრამდე, ნაპოლეონ -ის გადატრიალებიდან მეორე იმპერიის დაარსებამდე. მეორე რესპუბლიკის პერიოდში დაიძაბა ვითარება „სოციალური და დემოკრატიული რესპუბლიკასა“ და რესპუბლიკის ლიბერალურ ფორმას შორის. ამ დაძაბულობამ 1948 წლის აჯანყებისას იფეთქა.
ვარსკვლავური ომები, ეპიზოდი V: იმპერიის საპასუხო შეტევა

„ვარსკვლავური ომები, ეპიზოდი : იმპერიის საპასუხო შეტევა“ — 1980 წლის ეპიკური კოსმოსური ოპერის ჟანრის რიგით მეორე ფილმი ციკლიდან „ვარსკვლავური ომები“.

სიუჟეტი
ბრძოლა გალაქტიკურ იმპერიასთან გრძელდება. მიუხედავად სიკვდილის ვარსკვლავის განადგურებისა, იმპერიამ აჯანყებულები გააგდო პლანეტიდან იავინ და განაგრძობს მათ ძიებას. იმპერიის აგენტებისგან ალიანსი იმალება შორეულ პლანეტა ჰოთზე. დართ ვეიდერი პირადად განაგებს იმპერიის ძალებს, რომლებიც ეძებენ აჯანყებულებს. მისი ბრძანებით გალაქტიკის ყველა მიმართულებით გზავნიან ახალ და ახალ მზვერავებს. ჰოთზე ლუკ სკაიუოკერი შეამჩნევს ერთ-ერთ ასეთს. მას ჩაესმის ობი-ვან კენობის ხმა, რომელიც უბრძანებს, გაემგზავროს პლანეტა დაგობაზე, სადაც იოდა მას ჯედაის ხელოვნებას შეასწავლის. თოვლიან უდაბნოში ლუკი პირველად იყენებს ძალას და სინათლის მახვილის დახმარებით თავს დააღწევს თეთრი მონსტრის ტყვეობას. თოვლში გაყინულ ლუკს პოულობს მის საძებნად წამოსული ჰან სოლო.

იმპერიული ზონდები აღმოაჩენენ აჯანყებულთა ბაზას. მტრის ფლოტი მას თავს ესხმის, მაგრამ ლუკის მეთაურობით, პილოტთა დიდი ნაწილი მას წინააღმდეგობას უწევს. ბრძოლის შემდეგ ჰან სოლო და ლეია ორგანა, ჩუბაკასთან და ორ დროიდთან, 3 და 22 ერთად ტოვებენ ჰოთს. ლუკი დაგობაზე მიფრინავს, სადაც იოდა, მომცრო ზომის ჯედაის ოსტატი იწყებს მისთვის ჯედაის ხელოვნების შესასწავლი გაკვეთილების ჩატარებას.

ამასობაში ჰანის ხომალდი ჰიპერსივრცეში ხტება და იმპერიული ფლოტის თავდასხმას გადაურჩება. განრისხებული ვეიდერი ფლოტის მეთაურს კლავს. ჰანი იძულებულია, დაეშვას პლანეტა ბესპინზე, სადაც მას ხვდება ძველი მეგობარი, ლენდო კალრისიანი, მაგრამ აქ მგზავრები მოულოდნელად დართ ვეიდერსაც ხვდებიან. იგი ეძებს ლუკს, ვინაიდან ცდილობს, თავის მხარეს მიიზიდოს და იმპერიულ ძალებს დაუქვემდებაროს. ჰან სოლოს ყინავენ და ამ მდგომარეობაში საჩუქრად აგზავნიან ჯაბა ჰატთან.

ამასობაში ლუკი, რომელიც მხოლოდ ოდნავ დაეუფლა ჯედაის ხელოვნებას, გრძნობს, რომ მისი მეგობრებს პრობლემები გაუჩნდა. ის მიემართება ბესპინზე, სადაც დართ ვეიდერს ებრძვის. ეს უკაკასკნელი სთავაზობს იმპერიული ძალების მხარეს გადასვლას და ცდილობს მის გაყინვას, მაგრამ ლუკი ხტება საყინულედან. განრისხებული ვეიდერი სინათლის მახვილით მარჯვენა ხელს მოჰკვეთავს. ქვესკნელის თავზე ჩამოკიდებული ლუკი გაოგნებული შეიტყობს, რომ იმპერიის მბრძანებელი მისი მამაა. სკაიუოკერს არ სურს ძალის ბნელ მხარეზე გადასვლა, ამიტომ თავად ხტება სავენტილაციო სისტემაში და ტოვებს პლანეტას. გარეთ მას იჭერს ჰან სოლოს ხომალდი. იქ მას მექანიკურ ხელს უმაგრებენ. ლენდო კალრისიანი ამტკიცებს, რომ არც ფიქრობდა, თუკი ვეიდერს ასეთი განზრახვა ჰქონდა და საერთოდ, სურს გამოასწოროს თავისი შეცდომა. ლენდო და ჩუბაკა ჯაბასკენ მიემართებიან.